5ί9Π3ΐυΓβ ΝοΙ 
\/θγϊΉθ<^^ \ 



:00:42 


0ις)ΐυ!ΓΓ#ΐ9ηθ(1 βγ 
νΑΡΥΑΡΑ ΖΑΟΗΛ 
ϋβΐθ: 2017.02.ΜΠ 
ΕΕΤ Γ 

Κβ35θπ: δίβΠΒο ΡϋΡ 
(θΓϊΐβθίΙΰβύ) | 

Ιοθ3(ΐοη: Α0τβ|5, ΕΙΙίπϊΚο 
Τνρο0Γ3{ϊο 


3621 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


15 Φεβρουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 441 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός πάγιου χορηγήματος καθαριότητας 
Δ.Υ.Ε.Ε. Ν. Ρεθύμνης έτους 2017. 

2 Καθορισμός πάγιου χορηγήματος καθαριότητας 
Δ.Υ.Ε.Ε. Ν. Λασιθίου έτους 2017. 

3 Ρύθμιση θεμάτων τεχνικού και λεπτομερειακού 
χαρακτήρα για την ίδρυση και λειτουργία κέ¬ 
ντρων αποτέφρωσης οστών νεκρών. 


ΑΠΟΦΑΣΕΙΣ 

Αριθμ. 509 _ (1) 

Καθορισμός πάγιου χορηγήματος καθαριότητας 

Δ.Υ.Ε.Ε. Ν. Ρεθύμνης έτους 2017. 

Η ΠΡΟΪΣΤΑΜΕΝΗ 

ΔΗΜΟΣΙΟΝΟΜΙΚΗΣ ΥΠΗΡΕΣΙΑΣ ΕΠΟΠΤΕΙΑΣ 

ΚΑΙ ΕΛΕΓΧΟΥ Ν. ΗΡΑΚΛΕΙΟΥ 

Έχοντας υπόψη: 

1 .Το ν.4270/2014 «Αρχές Δημοσιονομικής Διαχείρισης 
και Εποπτείας - Δημόσιο Λογιστικό» (Α' 143) όπως ισχύει. 

2. Το π.δ. 80/2016 «Ανάληψη υποχρεώσεων από τους 
διατάκτες (ΑΊ45)». 

3. Το άρθρο 45 παρ.10α του ν.4071/2012 «Ρυθμίσεις 
για την τοπική ανάπτυξη, την αυτοδιοίκηση και την απο¬ 
κεντρωμένη διοίκηση» (Α'85). 

4. Την αριθμ. 2/5091/0026/25-5-2012 απόφαση του 
Υπουργού Οικονομικών «Καθορισμός διαδικασίας και 
δικαιολογητικών για την πληρωμή δαπανών παγίων κατ' 
αποκοπή χορηγημάτων και μισθωμάτων κτιρίων δημο¬ 
σίων υπηρεσιών» (Β' 1741). 

5. Το ν.4446/2016 «Τροποποιήσεις του ν.4270/2014 και 
άλλες διατάξεις» (Α’240). 

6. Την αριθμ. 2/99990/0004/30-12-2016 (Β’4480) κοινή 
υπουργική απόφαση «Ανάθεση αρμοδιοτήτων των άρ¬ 
θρων 24,26,66 και 69Γ του ν.4270/2014 επί των δαπανών 
που διενεργούνται από τις Περιφερειακές Υπηρεσίες του 
Υπ. Οικονομικών στις Δ.Υ.Ε.Ε. του Γενικού Λογιστηρίου 
του Κράτους». 

7. Την αριθμ. 2/30508/0004/5-5-2015 απόφαση του Υπ. 
Οικονομικών (Β'785) «Μεταβίβαση αρμοδιοτήτων και 


εξουσιοδότηση υπογραφής με "Εντολή Υπουργού" στους 
προϊσταμένους των ΥΔΕ της Γενικής Γραμματείας Δημο¬ 
σιονομικής Πολιτικής στους νομούς και τις νομαρχίες». 

8. Το ν.3861/2010 «Ενίσχυση της διαφάνειας και άλλες 
διατάξεις» (ΑΊ 12) όπως ισχύει. 

9. Τον εγκεκριμένο προϋπολογισμό Περιφερειακών 
Υπηρεσιών του Υπ. Οικονομικών οικονομικού έτους 
2017 και την πίστωση που έχει εγγράφει και αναληφθεί 
(Α.Α.Υ.: 422/5/19-1 -2017 ΑΔΑ:ΩΡ0ΚΗ-ΒΦΤ) για κατ' απο¬ 
κοπή χορήγημα καθαριότητας της Δ.Υ.Ε.Ε. Ν. Ρεθύμνης 
(ΚΑΕ 1232), αποφασίζουμε: 

1. Καθορίζουμε την πάγια επιχορήγηση για το διάστη¬ 
μα έως τον Δεκέμβριο 2017 της Δ.Υ.Ε.Ε. Ν. Ρεθύμνης για 
την αντιμετώπιση δαπανών καθαριότητας ειδικός φορέ¬ 
ας 90-45/235 (ΚΑΕ 1232) στο ποσό των χιλίων διακοσίων 
(1.200,00) ευρώ (100,00 ευρώ μηνιαίως). 

2. Το ανωτέρω χορήγημα θα καταβάλλεται από την 
Δ.Υ.Ε.Ε. Ν. Ρεθύμνης με την έκδοση χρηματικού εντάλ¬ 
ματος. 

Η απόφαση να δημοσιευθεί στην Εφημερίδα της Κυ- 
βερνήσεως. 

Ηράκλειο, 27 Ιανουάριου 2017 

Η Προϊσταμένη 

ΓΕΩΡΓΙΑ ΜΠΑΓΙΟΥΡΟΥΚΗ 


Αριθμ. 512 _ (2) 

Καθορισμός πάγιου χορηγήματος καθαριότητας 

Δ.Υ.Ε.Ε. Ν. Λασιθίου έτους 2017. 

Η ΠΡΟΪΣΤΑΜΕΝΗ 

ΔΗΜΟΣΙΟΝΟΜΙΚΗΣ ΥΠΗΡΕΣΙΑΣ ΕΠΟΠΤΕΙΑΣ 

ΚΑΙ ΕΛΕΓΧΟΥ Ν. ΗΡΑΚΛΕΙΟΥ 

Έχοντας υπόψη: 

1 .Το ν. 4270/2014 «Αρχές Δημοσιονομικής Διαχείρισης 
και Εποπτείας - Δημόσιο Λογιστικό» (Α' 143) όπως ισχύει. 

2. Το π.δ. 80/2016 «Ανάληψη υποχρεώσεων από τους 
διατάκτες (ΑΊ45)». 

3. Το άρθρο 45 παρ.10α του ν.4071/2012 «Ρυθμίσεις 
για την τοπική ανάπτυξη, την αυτοδιοίκηση και την απο¬ 
κεντρωμένη διοίκηση» (Α'85). 

4. Την αριθμ. 2/5091/0026/25-5-2012 απόφαση του 
Υπουργού Οικονομικών «Καθορισμός διαδικασίας και 
δικαιολογητικών για την πληρωμή δαπανών παγίων κατ' 
αποκοπή χορηγημάτων και μισθωμάτων κτιρίων δημο¬ 
σίων υπηρεσιών» (Β' 1741). 

5. Το ν.4446/2016 «Τροποποιήσεις του ν.4270/2014 και 
άλλες διατάξεις» (Α’240). 

6. Την αριθμ. 2/99990/0004/30-12-2016 (Β’4480) κοινή 
υπουργική απόφαση «Ανάθεση αρμοδιοτήτων των άρ¬ 
θρων 24,26,66 και 69Γ του ν.4270/2014 επί των δαπανών 
που διενεργούνται από τις Περιφερειακές Υπηρεσίες του 
Υπ. Οικονομικών στις Δ.Υ.Ε.Ε. του Γενικού Λογιστηρίου 
του Κράτους». 

7. Την αριθμ. 2/30508/0004/5-5-2015 απόφαση του 
Υπ. Οικονομικών (Β'785) «Μεταβίβαση αρμοδιοτήτων 
και εξουσιοδότηση υπογραφής με "Εντολή Υπουργού" 
στους προϊσταμένους των ΥΔΕ της Γενικής Γραμματείας 
Δημοσιονομικής Πολιτικής στους νομούς και τις νομαρ- 
χίες». 

8. Το ν.3861/2010 «Ενίσχυση της διαφάνειας και άλλες 
διατάξεις» (ΑΊ12) όπως ισχύει. 

9. Τον εγκεκριμένο προϋπολογισμό Περιφερειακών 
Υπηρεσιών του Υπ. Οικονομικών οικονομικού έτους 
2017 και την πίστωση που έχει εγγράφει και αναληφθεί 
(Α.Α.Υ.: 502/3/30-1 -2017 ΑΔΑ:ΩΓ5ΣΗ-ΥΩΠ) για κατ' απο¬ 
κοπή χορήγημα καθαριότητας της Δ.Υ.Ε.Ε. Ν. Λασιθίου 
(ΚΑΕ 1232), αποφασίζουμε: 

1. Καθορίζουμε την πάγια επιχορήγηση για το διάστη¬ 
μα έως και τον Οκτώβριο 2017 της Δ.Υ.Ε.Ε. Ν. Λασιθίου 
για την αντιμετώπιση δαπανών καθαριότητας ειδικός 
φορέας 90-36/235 (ΚΑΕ 1232) στο ποσό των χιλίων δια- 
κοσίων (1.600,00) ευρώ (160,00 ευρώ μηνιαίως). 

2. Το ανωτέρω χορήγημα θα καταβάλλεται από την 
Δ.Υ.Ε.Ε. Ν. Λασιθίου με την έκδοση χρηματικού εντάλ¬ 
ματος. 

Η απόφαση να δημοσιευθεί στην Εφημερίδα της Κυ- 
βερνήσεως. 

Ηράκλειο, 30 Ιανουάριου 2017 

Η Προϊσταμένη 

ΓΕΩΡΓΙΑ ΜΠΑΓΙΟΥΡΟΥΚΗ 


Αριθμ. οικ. 4932 (3) 

Ρύθμιση θεμάτων τεχνικού και λεπτομερειακού 
χαρακτήρα για την ίδρυση και λειτουργία κέ¬ 
ντρων αποτέφρωσης οστών νεκρών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ, 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

Ι.Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε 
με το Άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (Α’98). 


2. Το π.δ. 100/2014 «Οργανισμός Υπουργείου Περι¬ 
βάλλοντος, Ενέργειας και Κλιματικής Αλλαγής», όπως 
ισχύει (ΑΊ67). 

3. Το π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού, Υποδομών, Μεταφορών και Δι¬ 
κτύων, Αγροτικής Ανάπτυξης και Τροφίμων. Ανασύσταση 
του Υπουργείου Ναυτιλίας και Αιγαίου και μετονομασία 
του σε Υπουργείο Ναυτιλίας και Νησιωτικής Πολιτικής. 
Μετονομασία του Υπουργείου Πολιτισμού, Παιδείας και 
Θρησκευμάτων σε Υπουργείο Παιδείας, Έρευνας και 
Θρησκευμάτων, του Υπουργείου Οικονομίας, Υποδο¬ 
μών, Ναυτιλίας καιΤουρισμού σε Υπουργείο Οικονομίας, 
Ανάπτυξης καιΤουρισμού και του Υπουργείου Παραγω¬ 
γικής Ανασυγκρότησης, Περιβάλλοντος και Ενέργειας 
σε Υπουργείο Περιβάλλοντος και Ενέργειας. Μεταφορά 
Γενικής Γραμματείας Βιομηχανίας στο Υπουργείο Οικο¬ 
νομίας, Ανάπτυξης καιΤουρισμού» (Α' 114). 

4. Το π.δ. 123/2016 (ΦΕΚ 208Α/04-11 -2016) «Ανασύ¬ 
σταση και μετονομασία του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης, ανασύ¬ 
σταση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης καιΤουρισμού και 
Υποδομών, Μεταφορών και Δικτύων»(Α'208). 

5. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 210). 

6. Την Υ198/16-11-2015 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Περιβάλλοντος και Ενέργειας, Σωκράτη Φάμελλο» 
(Β' 3722). 

7. Τις διατάξεις του άρθρου 35 του ν. 3448/2006 «Για 
την περαιτέρω χρήση πληροφοριών του δημόσιου το¬ 
μέα και τη ρύθμιση θεμάτων αρμοδιότητας Υπουργείου 
Εσωτερικών, Δημόσιας Διοίκησης και Αποκέντρωσης» 
(Α' 57). 

8. Το ν. 4014/2011 (ΦΕΚ 209/Α/21.09.2011) «Περιβαλ¬ 
λοντική αδειοδότηση έργων και δραστηριοτήτων, ρύθ¬ 
μιση αυθαιρέτων σε συνάρτηση με δημιουργία περιβαλ¬ 
λοντικού ισοζυγίου και άλλες διατάξεις αρμοδιότητας 
Υπουργείου Περιβάλλοντος», όπως ισχύει. 

9. Το ν. 3982/2011 (ΦΕΚ 143/Α/17.06.2011) «Απλοποί¬ 
ηση της αδειοδότησης τεχνικών επαγγελματικών και 
μεταποιητικών δραστηριοτήτων και επιχειρηματικών 
πάρκων και άλλες διατάξεις», όπως τροποποιήθηκε με 
το ν. 4072/2012 (ΦΕΚ 86Α) «Βελτίωση επιχειρηματικού 
περιβάλλοντος-Νέα εταιρική μορφή-Σήματα-Μεσίτες 
Ακινήτων-Ρύθμιση θεμάτων ναυτιλίας, λιμένων και αλι¬ 
είας και άλλες διατάξεις» και το ν. 4155/2013 (ΦΕΚ 120Α) 
«Εθνικό Σύστημα Ηλεκτρονικών Δημοσίων Συμβάσεων 
και άλλες διατάξεις». 

ΙΟ.Την κοινή υπουργική απόφαση αρ. οικ. 20232/2010 
«Ρύθμιση θεμάτων τεχνικού ή λεπτομερειακού χαρακτή¬ 
ρα για την ίδρυση και λειτουργία κέντρων αποτέφρωσης 
νεκρών» (Β' 745). 

11. Τα άρθρα 48-51 του ν.4277/2014«Νέο Ρυθμιστικό 
Σχέδιο Αθήνας - Αττικής και άλλες διατάξεις» (Α’ 156). 

12. Το άρθρο 14, 15 και 92 του ν. 4368/2016 «Μέτρα 
για την επιτάχυνση του κυβερνητικού έργου και άλλες 
διατάξεις» (Α’ 21). 

13. Την υπουργική απόφαση αρ. οικ. 152442/5.10.2015 
«Πρότυπες Περιβαλλοντικές Δεσμεύσεις για το είδος 
έργου με α/α 14β «Κέντρα Αποτέφρωσης Νεκρών» της 
12ης Ομάδας «Ειδικά Έργα και δραστηριότητες» (Παράρ¬ 
τημα XII) της υπ' αριθμ. 1958/2012 (Β'/21) υπουργικής 
απόφασης» (Β' 2156). 

14. Το γεγονός ότι δενπροκαλείται δαπάνη σε βάρος του 
κρατικού προϋπολογισμού από την παρούσα απόφαση. 

Άρθρο 1 

Σκοπός - πεδίο εφαρμογής 

Σκοπός της παρούσας απόφασης είναι η ρύθμιση θε¬ 
μάτων τεχνικού και λεπτομερειακού χαρακτήρα σχετικά 
με την αποτέφρωση οστών νεκρών προερχόμενα από 
τις υποχρεωτικές εκταφές στα κοιμητήρια και ειδικότερα, 
ζητημάτων που αναφέρονται στην αδειοδότηση των Κέ¬ 
ντρων Αποτέφρωσης Οστών Νεκρών (Κ.Α.Ο.Ν), τις απαι- 
τούμενες προδιαγραφές των Κ.Α.Ο.Ν, του περιβάλλοντος 
αυτών χώρου, καθώς και του μηχανολογικού τους εξοπλι¬ 
σμού, τις απαιτούμενες διαδικασίες για την αποτέφρωση, 
τους υγειονομικούς κανόνες, τον έλεγχο των ατμοσφαιρι¬ 
κών εκπομπών και τη διάθεση των αποβλήτων. 

Άρθρο 2 

Ορισμοί 

1. «αποτέφρωση»: η διαδικασία της απανθράκωσης 
των οστών του νεκρού σε υψηλές θερμοκρασίες, με τη 
δημιουργία μιας ελάχιστης ποσότητας τέφρας, 

2. «διαδικασία αποτέφρωσης»: η εν τοις πράγμασι δι¬ 
αδικασία αποτέφρωσης που περιλαμβάνει τη φόρτωση 
των οστών του νεκρού στον αποτεφρωτήρα, τον περι¬ 
ορισμό των οστών σε τέφρα και την τοποθέτηση αυτής 
σε τεφροδόχο, 

3. «τέφρα»: τα δια μηχανικών μέσων κονιορτοποιημέ¬ 
να υπολείμματα της αποτέφρωσης των οστών, 

4. «Κέντρο Αποτέφρωσης Οστών Νεκρών (Κ.Α.Ο.Ν.)»: 
κτιριακή εγκατάσταση στην οποία λαμβάνει χώρα η 
διαδικασία της αποτέφρωσης των οστών των νεκρών 
από τις εκταφές. Η εν λόγω εγκατάσταση είναι χαμηλού 
δυναμικού διαλείπουσας λειτουργίας με ωριαία δυναμι¬ 
κότητα αποτέφρωσης κάτω των 50 κιλών, 

5. «αποτεφρωτήρας»: η τεχνική εγκατάσταση στην 
οποία πραγματοποιείται η αποτέφρωση, 

6. «προσωπικό λειτουργίας»: το εξειδικευμένο προσω¬ 
πικό το οποίο έχει την ευθύνη του ελέγχου της διαδικα¬ 
σίας αποτέφρωσης, της λειτουργίας των μηχανημάτων 
και των σχετικών διαδικασιών, 

7. «διασπορά τέφρας»: η εναπόθεση της τέφρας σε 
χώρο που επιθυμούσε εν ζωή ο νεκρός, υπό την προ¬ 
ϋπόθεση ότι δεν παραβιάζονται οι διατάξεις για την 
προστασία του περιβάλλοντος και της δημόσιας υγείας, 

8. «ταφή τέφρας»: η διαδικασία ταφής τέφρας η οποία 
γίνεται σε ειδικούς χώρους στον περιβάλλοντα χώρο 
του Κ.Α.Ο.Ν. ή σε ειδικό χώρο εντός των κοιμητηρίων, 


9. «τεφροδόχος»: σκεύος εντός του οποίου τοποθετεί¬ 
ται η τέφρα από την αποτέφρωση των οστών νεκρών, 

10. «χώρος μαζικής ενθύμησης»: ειδικά διαμορφω¬ 
μένος χώρος στον περιβάλλοντα χώρο του Κ.Α.Ο.Ν. ή 
του κοιμητηρίου (σιντριβάνι, ανθόκηπος κ.α.) εντός του 
οποίου οι υπάλληλοι του Κ.Α.Ο.Ν. ή του κοιμητηρίου- 
μπορούν να διασπείρουν την τέφρα, 

11. «τεφροφυλάκιο»: κτιριακός χώρος εντός του 
Κ.Α.Ο.Ν. ή του περιβάλλοντος χώρου αυτού ή εντός του 
κοιμητηρίου όπου φυλάσσονται τεφροδόχος 

12. «πυρίμαχο πλακίδιο»: ειδικό πυρίμαχο αντικείμενο 
στο οποίο αναγράφεται ο πενταψήφιος αριθμός απο¬ 
τέφρωσης και το οποίο συνοδεύει τα οστά του νεκρού 
από της αφίξεως στο Κ.Α.Ο.Ν. και σε όλη τη διάρκειατης 
αποτέφρωσης και τοποθετείται εντός της τεφροδόχου 
με την τέφρα, 

13. «κονιορτοποιητής υπολειμμάτων αποτέφρωσης»: 
ειδικό μηχάνημα στο οποίο εισέρχεται το υπόλειμμα της 
αποτέφρωσης και με μηχανική μέθοδο κονιορτοποιού¬ 
νται όσα υπολείμματα έχουν στερεά μορφή, 

14. «απαέρια»: είναι τα πρωτογενή αέρια που εξέρχο¬ 
νται από τον αεραγωγό του αποτεφρωτήρα, πριν από 
οποιαδήποτε επεξεργασία, 

15. «φορέας λειτουργίας»: κάθε φυσικό ή νομικό 
πρόσωπο το οποίο είναι κατά νόμο υπεύθυνο για τη 
λειτουργία της εγκατάστασης σύμφωνα με την κείμενη 
νομοθεσία. 

Άρθρο 3 

Χωροθέτηση Κ.Α.Ο.Ν. 

1. Η διαδικασία αποτέφρωσης οστών νεκρών πραγμα¬ 
τοποιείται στα Κ.Α.Ο.Ν.Την εγκατάσταση και λειτουργία 
Κ.Α.Ο.Ν αναλαμβάνουν Οργανισμοί Τοπικής Αυτοδιοί¬ 
κησης (ΟΤΑ) πρώτου βαθμού ή νομικά πρόσωπα δημο¬ 
σίου δικαίου των ΟΤΑ, μετά από τη λήψη των αδειών 
της παρ.3 του άρθρου 19 του ν. 3982/2011. Τα Κ.Α.Ο.Ν. 
κατατάσσονται στην κατηγορία των «μηχανολογικών 
εγκαταστάσεων παροχής υπηρεσιών» της παρ. 3 του 
άρθρου 17 του ν. 3982/2011 και αποτελούν εγκαταστά¬ 
σεις χαμηλής όχλησης. Οι άδειες χορηγούνται από την 
Περιφέρεια εντός των διοικητικών ορίων της οποίας 
πρόκειται να εγκατασταθεί το Κ.Α.Ο.Ν. και με τους όρους 
και την διαδικασία των άρθρων 17-40 του ν. 3982/2011. 

2. Κ.Α.Ο.Ν μπορούν να εγκαθίστανται: 

α. Στις περιοχές που προβλέπονται στην παράγραφο 2 
του άρθρου 35 του ν.3448/2006 (Α' 57), όπως αυτό αντι- 
καταστάθηκε με το άρθρο 48 του ν.4277/2014 (Α' 156), ή 

β. Εντός των Κέντρων Αποτέφρωσης Νεκρών, ή 

γ. Εντός των νομίμως λειτουργούντων κοιμητηρίων. 

Άρθρο 4 

Κανονισμοί - Διαδικασίες 

1. Η μεταφορά των οστών πραγματοποιείται κατά 
τις διατάξεις του π.δ. 210/1975 (Α' 63). Προκειμένου να 
μεταφερθούν και να αποτεφρωθούν οστά νεκρών σε 
Κ.Α.Ο.Ν. προσκομίζονται υποχρεωτικώς στη γραμματεία 
του Κ.Α.Ο.Ν: 

α) Τα απολυμασμένα οστά του νεκρού, εντός χάρτινης 
οστεοθήκης, 

β) Έγγραφη δήλωση ή σημείωμα του θανόντος ότι επι¬ 
θυμούσε την αποτέφρωση των οστών του. Αν ο θανών 
δεν κατέλειπε τέτοια δήλωση ή σημείωμα προσκομίζε¬ 
ται έγγραφη δήλωσή του/της συζύγου αυτού ή του/της 
εν ζωή συντρόφου του θανόντος με τον/την οποίο/α 
ο τελευταίος είχε συνάψει σύμφωνο συμβίωσης κατά 
τα προβλεπόμενα από το ν.3719/2008 (Α’24Ί) ή τέλος, 
των συγγενών πρώτου ή δευτέρου βαθμού του θανό¬ 
ντος, με βεβαίωση του γνησίου της υπογραφής τους. 
Σε περίπτωση που τα οστά του θανόντος βρίσκονται σε 
οστεοφυλάκια και έχει πάψει η καταβολή των τελών για 
τη φύλαξη σε αυτά θα πρέπει να ενημερώνονται σχετι¬ 
κά τα προαναφερόμενα πρόσωπα και να εφαρμόζονται 
τα προβλεπόμενα από τον κανονισμό λειτουργίας του 
κοιμητηρίου και του Κ.Α.Ο.Ν. 

2. Η γραμματεία του Κ.Α.Ο.Ν. καταχωρεί σε αριθμημένο 
βιβλίο αποτεφρώσεων πενταψήφιο αριθμό αποτέφρω¬ 
σης, εκδίδει πιστοποιητικό παραλαβής των οστών προς 
αποτέφρωση στο οποίο αναφέρονται τα στοιχεία του θα¬ 
νόντος, η ημέρα και η ώρα παραλαβής των οστών καθώς 
και ο πενταψήφιος αριθμός αποτέφρωσης. Ο αριθμός 
αυτός χαράσσεται επίσης στο ειδικό πυρίμαχο πλακίδιο 
που τοποθετείται εντός της χάρτινης οστεοθήκης μαζί με 
τα οστά του νεκρού. Ο ίδιος αυτός αριθμός αναγράφεται 
μαζί με το όνομα του νεκρού, την ημερομηνία γέννησης 
και θανάτου, την ημερομηνία, ώρα και τόπο αποτέφρω¬ 
σης επάνω στην τεφροδόχο όταν παραδίδεται με την 
τέφρα και αναφέρεται στο πιστοποιητικό αποτέφρωσης 
που εκδίδει το Κ.Α.Ο.Ν. εις διπλούν και το οποίο το ένα 
παραδίδεται στην οικογένεια του θανόντος και το άλλο 
παραμένει στο Κ.Α.Ο.Ν. Στην οικογένεια του θανόντος 
παραδίδεται επίσης η τεφροδόχος και το πιστοποιητικό 
παραλαβής των οστών. 

3. Η χάρτινη οστεοθήκη με τα οστά του νεκρού ει- 
σάγεται στον κλίβανο και μετά τον προγραμματισμένο 
χρόνο συλλέγονται τα υπολείμματα της αποτέφρωσης, 
τα οποία κονιορτοποιούνται σε ειδικό μηχάνημα (κονι- 
ορτοποιητής).Τοπροϊόντης κονιορτοποίησης μαζί με το 
ειδικό πυρίμαχο πλακίδιο που υπήρχε στην οστεοθήκη 
με τα οστά, εισάγονται σε ειδικό σκεύος (τεφροδόχος). 
Στη συνέχεια σφραγίζεται η τεφροδόχος και εκτυπώνεται 
σε αυτήν το ονοματεπώνυμο του θανόντος, ο αριθμός 
του πυρίμαχου πλακιδίου (αριθμός αποτέφρωσης), ο 
τόπος γεννήσεώς του, η ημερομηνία γέννησης και θανά¬ 
του του, η ημέρα, η ώρα και ο τόπος της αποτέφρωσης. 

4. Τα δικαιώματα και τέλη αποτέφρωσης και η εν γένει 
λειτουργία εκάστου Κ.Α.Ο.Ν. ρυθμίζονται από τον κανο¬ 
νισμό του Κ.Α.Ο.Ν., ο οποίος εγκρίνεται με απόφαση του 
αρμόδιου προς τούτο οργάνου του νομικού προσώπου 
που κατέχει την άδεια λειτουργίας. 

5. Στη σύνταξη του κανονισμού λειτουργίας των 
Κ.Α.Ο.Ν. συμμετέχει αμισθί εκπρόσωπος νομικού προσώ¬ 
που μη κερδοσκοπικού χαρακτήρα το οποίο εκ του κατα¬ 
στατικού του έχει ως κύριο αντικείμενο την αποτέφρωση 
νεκρών ή οστών νεκρών στην Ελλάδα και είναι πλήρες 
μέλος της Παγκόσμιας Οργάνωσης Αποτέφρωσης. 

6. Η ως άνω παράγραφος 5 εφαρμόζεται και στη σύ¬ 
νταξη κανονισμού λειτουργίας των Κέντρων Αποτέφρω¬ 
σης Νεκρών (ΚΑΝ). 


Άρθρο 5 

Όροι λειτουργίας εγκαταστάσεων 

Α. Γενικοί Όροι 

1.0 ειδικός σκοπός των αποτεφρωτηρίων απαγορεύει 
τη χρήση τους για οποιονδήποτε άλλο σκοπό εκτός από 
την αποτέφρωση οστών νεκρών. 

2. Δεν επιτρέπεται η αποτέφρωση οστών εκτός χάρ¬ 
τινης οστεοθήκης, καθώς και η αποτέφρωση περισσό¬ 
τερων του ενός νεκρού κάθε φορά. 

3. Οι αποτεφρωτήρες πρέπει να λειτουργούν μετέτοιο 
τρόπο ώστε να διασφαλίζεται ότι η τέφρα ανακτάται πλή¬ 
ρως και συλλέγεται σε τεφροδόχο, χωρίς την παρουσία 
άλλων ουσιών ή άλλων τεφρών. 

Β. Όροι λειτουργίας εγκαταστάσεων 

1. Οι επικίνδυνοι χώροι των αποτεφρωτηρίων πρέπει 
να επισημαίνονται και να αποκλείονται με κατάλληλα 
μέτρα. 

2. Όλοι οι χώροι των αποτεφρωτηρίων πρέπει να είναι 
σχεδιασμένοι με γνώμονα την ασφαλή εκκένωσή τους 
σε περίπτωση έκτακτης ανάγκης. 

3. Πρέπει να χρησιμοποιούνται τα κατάλληλα τεχνικά 
μέσα ώστε να αποκλείεται η διαρροή απαερίων. 

4. Το αποτεφρωτήριο του Κ.Α.Ο.Ν. πρέπει να καλύ¬ 
πτεται από αυτόματο σύστημα πυρόσβεσης ολικής και 
τοπικής εφαρμογής, σύμφωνα με τις ισχύουσες διατάξεις 
και να αποτελεί ανεξάρτητο πυροδιαμέρισμα εντός του 
συγκροτήματος. Όλοι οι στεγασμένοι χώροι του Κ.Α.Ο.Ν. 
θα διαμορφώνονται και θα δομούνται έτσι ώστε να τη¬ 
ρούνται τα προβλεπόμενα από τις διατάξεις της Πυρο¬ 
σβεστικής Υπηρεσίας περί παθητικής πυροπροστασί¬ 
ας καθώς επίσης, όλοι οι χώροι θα εξοπλίζονται με τα 
προβλεπόμενα μέσα πυροπροστασίας και πυρόσβεσης, 
σύμφωνα με τις κείμενες διατάξεις της Πυροσβεστικής 
Υπηρεσίας αλλά και τις επιπλέον απαιτήσεις που τυχόν 
υποδειχθούν ως απαραίτητες από την Πυροσβεστική 
Υπηρεσία. 

5. Οι αποτεφρωτήρες πρέπει να λειτουργούν με ασφά¬ 
λεια ακόμη και σε περίπτωση διακοπής ηλεκτρικού ρεύ¬ 
ματος. 

6. Τα δάπεδα του αποτεφρωτηρίου και των παρακείμε¬ 
νων χώρων πρέπει να επιστρώνονται με μη απορροφη¬ 
τικά και άσηπτα υλικά που καθαρίζονται εύκολα καθώς 
και να διαθέτουν σύστημα απορροής. 

7. Σε περίπτωση ρυπογόνου συμβάντος λόγω αστο¬ 
χίας της διαδικασίας αποτέφρωσης, όλοι οι χώροι του 
αποτεφρωτηρίου πρέπει να πλένονται και να απολυμαί- 
νονται αμέσως με βακτηριοκτόνο προϊόντα. 

8. Οι τοίχοι όλων των χώρων του αποτεφρωτηρίου και 
για ύψος 1,50 μ. από τη στάθμη του δαπέδου να καλύ¬ 
πτονται με λεία μη απορροφητική επίστρωση και εύκολη 
στον καθαρισμό. 

9. Τα απόβλητα του αποτεφρωτηρίου να διατίθενται ή 
να υποβάλλονται σε επεξεργασία σύμφωνα με τις ισχύ- 
ουσες διατάξεις διαχείρισης επικινδύνων ή μη, κατά 
περίπτωση, αποβλήτων. Η μεταφορά τους γίνεται από 
ειδικά αδειοδοτημένο φορέα και όχι από κοινού με τα 
αστικά απόβλητα. 

10. Το αποτεφρωτήριο πρέπει να καθαρίζεται πλή¬ 
ρως σε τακτά χρονικά διαστήματα, (τουλάχιστον 2 έως 

4 φορές ετησίως) ανάλογα με την ετήσια δυναμικότητα 
αποτέφρωσης. 

Συνιστάται η σύναψη σύμβασης συντήρησης με τον 
κατασκευαστή του αποτεφρωτήρα ή με φορέα ο οποίος 
μπορεί να τεκμηριώσει την τεχνική του επάρκεια καθώς 
και η κατάρτιση ετήσιου προγράμματος συντήρησης 
σύμφωνα με τα εγχειρίδια συντήρησης του κατασκευα¬ 
στή, τη δυναμικότητα και τους κανόνες της τέχνης και της 
επιστήμης. Στο ετήσιο πρόγραμμα συντήρησης, εκτός 
των άλλων, θα καθορίζονται και οι εργασίες καθαρισμού 
του αποτεφρωτήρα καθώς και τα προσόντα, η εκπαίδευ¬ 
ση και τα μέσα ατομικής προστασίας του προσωπικού 
συντήρησης και καθαρισμού. 

Άρθρο 6 

Πρότυπες Περιβαλλοντικές Δεσμεύσεις (ΠΠΔ) 

1. ΠΠΔ των Κ.Α.Ο.Ν. αποτελούν τα προβλεπόμενα στην 
παράγραφο 2 του άρθρου 4 της υπουργικής απόφασης 
152442/7.10.2015 (Β’ 2156), καθώς και τα αναφερόμενα 
στο άρθρο 5 της παρούσας απόφασης καθώς και στο 
Παράρτημα, εξαιρουμένης της παραγράφου 1 αυτού. 

2. Η παράγραφος 2 του άρθρου 4 της υπουργικής 
απόφασης 152442/5.10.2015 (Β' 2156) αντικαθίσταται 
ως ακολούθως: 

«2. Σε περίπτωση που η προς αδειοδότηση εγκατά¬ 
σταση περιλαμβάνει μόνο μονάδα αποτέφρωσης οστών 
νεκρών, ΠΠΔ αυτής αποτελούν τα αναφερόμενα στο Πα¬ 
ράρτημα της παρούσας απόφασης, εξαιρουμένης της 
ΠΠΔΔ2». 

3. Κατά τα λοιπά, εφαρμόζονται οι διατάξεις της 
υπουργικής απόφασης 152442/5.10.2015 (Β' 2156). 

Παράρτημα 

Θέματα μηχανολογικού και 

τεχνικού χαρακτήρα 

1. Η κτιριακή εγκατάσταση του Κ.Α.Ο.Ν. θα πρέπει να 
διαθέτει ένα γραφείο προσωπικού, ένα \Λ/.(I. και το χώρο 
των μηχανημάτων. 

2. Η εγκατάσταση του αποτεφρωτήρα πρέπει να πλη¬ 
ροί τις απαιτήσεις εκείνες ώστε να διασφαλίζεται η λει¬ 
τουργία της κατά τρόπο ώστε να τηρούνται στο σύνολό 
τους τα προβλεπόμενα της παρούσας, ήτοι: 

2.1. Το μέγεθος της εγκατάστασης, οι προδιαγραφές 
και η συντήρηση των αποτεφρωτήρων και των λοιπών 
μηχανημάτων, να είναι σύμφωνα με τις οδηγίες των 
κατασκευαστών και τον επιλεγόμενο τύπο των αποτε¬ 
φρωτήρων. 

2.2. Να χρησιμοποιεί ως καύσιμο για την παραγωγή 
θερμότητας καύσης, φυσικό αέριο, βιοκαύσιμο, πετρέ¬ 
λαιο των εκάστοτε νόμιμων προδιαγραφών, ή ηλεκτρικό 
ρεύμα. 

2.3. Να διαθέτει σύστημα επαρκούς φυσικού ή μηχα¬ 
νικού εξαερισμού. 

2.4. Να διαθέτει τις απαιτούμενες ζώνες και μηχανι¬ 
σμούς σύμφωνα με τα διεθνή πρότυπα (ζώνη πλήρους 
καύσης, ζώνη πλήρους καύσης των απαερίων). 

2.5. Να έχει την απαιτούμενη υψηλή θερμοκρασία πριν 
αρχίσει η αποτέφρωση. 

2.6. Να παρέχει επαρκή ποσοτική και χρονική παροχή 


ατμοσφαιρικού αέρα, ώστε να εξασφαλίζεται το οξυγόνο 
που είναι απαραίτητο για τη διαδικασία αποτέφρωσης. 

2.7. Να εξασφαλίζει τον απαιτούμενο χρόνο παραμο¬ 
νής των πρωτογενών αερίων στη ζώνη πλήρους καύσης 
των απαερίων. 

2.8. Να υπάρχει ο απαιτούμενος όγκος της ζώνης απο¬ 
τέφρωσης για την μείξη των απαερίων με το οξυγόνο. 

2.9. Να επιτρέπει την απομάκρυνση της τέφρας μόνο 
μετά την πλήρη μετατροπή της σε ανόργανα υλικά. 

2.10. Να διαθέτει σύστημα συνεχούς μέτρησης και 
καταγραφής των θερμοκρασιών του αποτεφρωτήρα, 
καθ' όλη τη διάρκεια της πραγματικής λειτουργίας της 
εγκατάστασης. 

2.11. Να μην δημιουργούνται εν γένει προβλήματα 
δυσοσμίας. 

2.12. Όλες οι αέριες εκπομπές να είναι απαλλαγμένες 
από σταγονίδια. 

3. Τα καυσαέρια απάγονται με ελεγχόμενο τρόπο και 
σύμφωνα με τα ισχύοντα κοινοτικά ή εθνικά πρότυπα 
για την ποιότητα του ατμοσφαιρικού αέρα μέσω καπνο¬ 
δόχου, της οποίας το ύψος υπολογίζεται με γνώμονα 
την προστασία της υγείας του ανθρώπου και του περι¬ 
βάλλοντος. Τα τοιχώματά της θα πρέπει να διαθέτουν 
τα κατάλληλα ανοίγματα - οπές εύκολα επισκέψιμα ή 
άλλο κατάλληλο σύστημα, προκειμένου να είναι δυνατή 
η δειγματοληψία των απαερίων. 

4. Τα στερεά απόβλητα της διαδικασίας αποτέφρωσης, 
συμπεριλαμβανομένων αυτών που προέρχονται από τον 
καθαρισμάτων καυσαερίων, διατίθενται ή αξιοποιούνται 
σύμφωνα με τις εκάστοτε κείμενες διατάξεις για τη δια¬ 
χείριση στερεών αποβλήτων. 

5.0 τρόπος κατασκευής, τα υλικά κατασκευής καθώς 
και οι διαστάσειςτου αποτεφρωτήρα καθορίζονται από 
τον κατασκευαστή του αποτεφρωτήρα με γνώμονα την 
ασφάλεια της εγκατάστασης, την προστασία της ασφά¬ 
λειας και υγείας του ανθρώπου και την προστασία του 
περιβάλλοντος. 

6.0 αποτεφρωτήρας διαθέτει σήμανση/πιστοποίηση 0Ε. 

Άρθρο 7 

Έναρξη Ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιανουάριου 2017 
Οι Υπουργοί 

Εσωτερικών Οικονομίας και Ανάπτυξης 

ΠΑΝΑΓΙΩΤΗΣ ΣΚΟΥΡΛΕΤΗΣ ΔΗΜΟΣ ΠΑΠΑΔΗΜΗΤΡΙΟΥ 

Περιβάλλοντος και Αναπληρωτής Υπουργός 

Ενέργειας Περιβάλλοντος και Ενέργειας 

ΓΕΩΡΓΙΟΣ ΣΤΑΘΑΚΗΣ ΣΩΚΡΑΤΗΣ ΦΑΜΕΛΛΟΣ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























